ועדת החינוך, התרבות והספורט, כנסת 18, פרוטוקול מספר 204, 2010-05-04 09:00

זבולון אורלב: בוקר טוב.

זבולון אורלב: אני מתכבד לפתוח את ישיבת ועדת החינוך התרבות והספורט שתעסוק היום בהכנות האולימפיות של ספורטאי ישראל לקראת האולימפיאדה שתתקיים בלונדון בעוד כשנתיים וחודשיים, ביולי 2012.

זבולון אורלב: בניגוד למה שנהוג במנהל הישראלי, שבכל דבר דנים ברגע האחרון, אמרתי שהפעם אנחנו נקדים ונדון בנושא במועד שעוד ניתן לתקן דברים.

זבולון אורלב: אולי זה כבר מאוחר לתקן דברים ב-2010 ולכן חשבתי שמן הראוי לקיים את הדיון הזה, לשמוע היכן אנחנו עומדים בסוגיה הזאת.

זבולון אורלב: האם אנחנו עושים את כל המוטל עלינו?

זבולון אורלב: האם הגופים המופקדים על ההכנות אמנם מבצעים את מלאכתם נאמנה?

זבולון אורלב: האם התקציבים שצריכים להגיע מגיעים?

זבולון אורלב: האם יש בעיות או חסמים כלשהם?

זבולון אורלב: הדיון בשאלות אלה יסייע לנו לנסות ולהתגבר על הבעיות מבעוד מועד.

זבולון אורלב: בשולי הדברים אומר, שכבר בכנסת ה-15 הזדרזתי להגיש הצעת חוק שנקראת "חוק ההכנות האולימפיות".

זבולון אורלב: גם חבר הכנסת מילר, שנמצא איתנו, הגיש בכנסת ה-17 ובכנסת הנוכחית.

זבולון אורלב: גם בכנסת הנוכחית הזדרזתי להניח את הצעת החוק.

זבולון אורלב: כרגע מונחות על שולחן הכנסת שתי הצעות חוק, של אלכס מילר וחברי כנסת נוספים ושלי, על-מנת להסדיר את ההכנות האולימפיות בחוק באמצעות הוועד האולימפי.

זבולון אורלב: קבעתי דיון נפרד עם השרה על הצעות החוק.

זבולון אורלב: לא נקיים את הדיון על הצעות החוק כי הן עדיין לא נדונו בוועדת השרים לענייני חקיקה ולא הגיעו להצבעה במליאה, אבל, טוב לדעת שחברי הכנסת, כבר כמה וכמה כנסות מאוד מוטרדים ומאוד מודאגים מכך שהעניין הזה לא מוסדר באופן קבוע, עם לוחות זמנים ועם תקציבים מוגדרים.

זבולון אורלב: כל פעם מצאנו עצמנו מטפלים בגמ"ח כזה וגמ"ח אחר, תיקון פה ותיקון שם.

זבולון אורלב: זה דבר שמאוד מפריע.

זבולון אורלב: במקום שכל הגורמים יהיו מרוכזים וראשם ורובם יהיה נתון להכנות האולימפיות על כל היבטיהם, אז כל פעם צריך לעסוק בפיתרון המשברים שבעיקרם הם תקציביים.

זבולון אורלב: חשבנו שאחרי 62 שנה לקיום המדינה כבר התבגרנו באופן כזה שאנחנו יכולים למסד את ההכנות האולימפיות בצורה ראויה ומסודרת.

זבולון אורלב: לפני כמה חודשים ביקרתי בתערוכת "החוויה האולימפית" בבית של הוועד האולימפי על גדות הירקון בתל-אביב, ליד אצטדיון האתלטיקה.

זבולון אורלב: אני מוכרח לומר שמאוד התרשמתי.

זבולון אורלב: זאת הזדמנות לחלק לכם מחמאות על האירוע הזה של החוויה האולימפית.

זבולון אורלב: התערוכה פתוחה ואזרחים יכולים לבוא ולהתרשם.

זבולון אורלב: מוצגת שם בצורה הטובה ביותר ההתקדמות של הספורט האולימפי בישראל, כשבאולימפיאדות האחרונות אנחנו כמעשה שגרה עולים על דוכן המדליות.

זבולון אורלב: לצערי אין לנו גרף עלייה, יש לנו עליות ומורדות.

זבולון אורלב: אמנם באולימפיאדה האחרונה יצאנו קצת מאוכזבים, העובדה שאנחנו מקבלים כמובן מאליו שאי-אפשר שמשלחת ישראל תחזור ללא מדליות אולימפיות, מלמד שגם פה כבר התבגרנו.

זבולון אורלב: חבר'ה, אנחנו מדינה שרואה כמובן מאליו שאנחנו צריכים לחזור עם מדליות כאלה ואחרות, במספר כזה או אחר ולא מסתפקים רק בהשתתפות בגמר או בחצי הגמר אלא בהחלט רוצים להגיע לפסגה העולמית.

זבולון אורלב: אני שמח שגם באליפויות הביניים, אליפויות עולם ואליפויות אירופה, ספורטאי ישראל נמצאים יחסית במצב שנותן להם קו זינוק לקראת המבחנים האולימפיים.

זבולון אורלב: אני מקדם בברכה את המנכ"לית של המשרד, אורלי פרומן, שמשתתפת איתנו בישיבה הזאת, דבר המעיד על החשיבות והמשקל שהמשרד נותן להכנות האולימפיות.

זבולון אורלב: אנחנו נבקש מהוועד האולימפי לתת סקירה.

זבולון אורלב: אפרים זינגר יפתח בסקירה של ההכנות האולימפיות.

זבולון אורלב: יחד עם הדברים החיוביים, אנחנו מבקשים גילוי נאות ולהצביע אם יש בעיות כדי לחשוף אותן.

זבולון אורלב: אם לא נחשוף את הבעיות היום, לא נדע מה יהיה מחר.

זבולון אורלב: קיבלתי את ההתנצלות של מר ורשביאק, יו"ר הוועדה האולימפי שלא יכול להשתתף איתנו כיוון שהוא מארח את מכבי התנועה העולמית.

זבולון אורלב: מצטרפת אלינו חברת הכנסת, ד"ר עינת וילף.

אפרים זינגר: בוקר טוב ותודה רבה.

אפרים זינגר: אמרת שצריך לציין את הדברים החיוביים, אני אפתח בדברים חיוביים.

אפרים זינגר: אני רוצה לברך את יושב ראש הוועדה ואת חברי הוועדה על-כך שהם מצאו לנכון לקיים את הדיון הראשון בנושא ההכנות האולימפיות שנתיים וחצי טרום המשחקים.

אפרים זינגר: אני אומר שזה דיון ראשון כי אני כמעט בטוח שחברי הוועדה ירצו להמשיך ולעקוב אחרי תהליך התקדמות ההכנות האולימפיות.

אפרים זינגר: ככל שהמועד יתקרב ונוכל לרדת לרזולוציות של ספורטאים והישגים.

אפרים זינגר: אדוני היושב ראש, חברי הכנסת, תודה על היוזמה.

אפרים זינגר: ברשותכם, אני אחלק את הפתיחה לשניים.

אפרים זינגר: אני אומר כמה נתוני רקע וברשות

אפרים זינגר: כם אבקש מגידי לוסטיג, מנהל היחידה לספורט הישגי, לתת נתונים על הספורטאים, לפי ענפים, שנמצאים בתהליך ההכנות.

אפרים זינגר: מאחר וזאת ישיבה ראשונה אקדים ואומר שאנחנו עוסקים באירוע הבינלאומי הגדול ביותר בתבל ולא רק בספורט.

אפרים זינגר: זהו אירוע שאין לו אח ורע בכל מה שקשור לעוצמה הציבורית שיש לו, לעוצמה הפוליטית שיש לו, לעוצמה במערכות היחסים הבינלאומיות ובהשפעות החברתיות שיש לאירוע הזה.

אפרים זינגר: האירוע הוא למעשה קצה הקרחון שאליו מתכוננים בכל מקום ברחבי תבל, כל יום, ובהגזמה אפילו כל היום.

אפרים זינגר: ההתייחסות לאירוע, היא, כמובן, בפן של ההישגים הספורטיביים, שזה ראש וראשון לכל דבר, אבל בל נשכח את האפקט שיש לאירוע הזה.

אפרים זינגר: כאשר אני מדבר על האירוע אז בתחום הספורט יש שלושה אירועי ספורט רב-לאומיים.

אפרים זינגר: יש את המשחקים האולימפיים שמתקיימים אחת ל- 4 שנים.

אפרים זינגר: יש את משחקי הנכים שמתקיימים אחת ל-4 שנים.

זבולון אורלב: אנחנו מקיימים על זה דיון בשעה 10:30.

אפרים זינגר: יש את משחקי העולם, שאלה המשחקים הרב ענפיים של אותם ענפי ספורט שאינם נכללים בתכנית האולימפית.

זבולון אורלב: אלה שמכונים אליפויות העולם?

אפרים זינגר: לא.

אפרים זינגר: זוהי תחרות מקבילה בהתנהלות שלה למשחקיים האולימפיים.

אפרים זינגר: כל ענפי הספורט הלא אולימפיים מתכנסים למקום אחד אחת לארבע שנים ומקיימים תחרויות רב ענפיות.

אפרים זינגר: אני מודה על השאלה מאחר והמשחקים האולימפיים זוכים לסיקור עם הרייטינג המצטבר הגבוה ביותר בעולם, בכל קנה מידה ולא רק בספורט.

אפרים זינגר: את המשחקים האולימפיים מסקרים למעלה מ-25,000 עיתונאים מורשים מכל אמצעי המדיה.

אפרים זינגר: בנוסף, אלפים רבים יותר של עיתונאים שמסתובבים באתר התחרויות האולימפיים, שהם אינם מורשים והם עוסקים יותר בסיפורי הצבע.

אפרים זינגר: לא צריך לציין את אותם מאבקים לארח את המשחקים האולימפיים ואנחנו נחשפים לכך מפעם לפעם.

אפרים זינגר: רק להזכיר, באוקטובר האחרון, כאשר נבחרה ריו לארח את 2016, הזוג אובאמה היה שם, ראש ממשלת ספרד, ראש ממשלת יפן היו שם.

אפרים זינגר: היה שם גם נשיא ברזיל.

אפרים זינגר: אני לא יכול לשכוח אותו כי הוא עמד לידי והוא פרץ בבכי כשהם זכו.

אפרים זינגר: הדבר שהדהים אותי זה שעמדתי שם וניסיתי לחשוב מה בעצם עושים כאן - בוחרים איזה אתר שבעוד 7 שנים יתקיימו שם תחרויות ספורט.

אפרים זינגר: בעולם המטורף של ימינו, כשיש הוריקנים, טרור והרי געש מתפרצים ומי יודע מה, האירוע הזה שודר בחדשות מתפרצות בכל העולם.

אפרים זינגר: האירוע הזה שודר בשידור חי.

אפרים זינגר: כשעומדים שם ומתחילים לשאול את השאלה הזאת, מבינים שאנחנו עוסקים בספורט אבל כנראה שזה לא רק ספורט וזה אירוע שיש לו משמעות הרבה מעל ומעבר והוא לא דומה לשום דבר אחר.

אפרים זינגר: מבחינת תהליך ההכנות האולימפיות לקראת לונדון 2012, אנחנו עובדים על-פי תבנית מאוד מסודרת.

אפרים זינגר: כששבנו מבייג'ין בשנת 2009, ניסינו לנסות וללמוד מה היה, במה פעלנו היטב, במה שגינו וכיצד אפשר לשפר את הדרך ל-2012.

אפרים זינגר: הדיונים האלה נמשכו שנה שלמה.

אפרים זינגר: נעזרו בדיונים האלה גם בחברה לייעוץ אסטרטגי.

אפרים זינגר: בדיונים האלה היו שותפים גם איגודי הספורט.

אפרים זינגר: בסופו של דבר גובשו המסקנות.

אפרים זינגר: בסוף 2009 האספה הכללית של הוועד האולימפי קבעה את היעדים ואת המטרות לקראת לונדון 2012.

אפרים זינגר: היעדים הם שלושה: אחד, לשמור על מקומנו במועדון המאוד יוקרתי של מדינות שספורטאיהם זוכים במדליות אולימפיות.

אפרים זינגר: זה לא דבר שהוא מובן מאליו.

אפרים זינגר: 5 אולימפיאדות רצופות - - -

זבולון אורלב: אתה כבר מתחיל בהתנצלויות?

אפרים זינגר: לא.

אפרים זינגר: מאחר וזאת לא ישיבה אחרונה אז אני לוקח יותר זמן.

אפרים זינגר: היעד השני, לראות סוף-סוף לאחר שנות דור ספורטאית ישראלית עומדת על דוכן המנצחים.

אפרים זינגר: כלומר, אנחנו שואפים לכך שתהיה מדליסטית ישראלית.

זבולון אורלב: לא, זאת השפעה של שרת חינוך ומנכ"לית.

אפרים זינגר: אין ספק.

אפרים זינגר: מאז יעל ארד עברו יותר מידי שנים.

אפרים זינגר: המטרה השלישית, לנסות ולגרום לכך שספורטאי שיזכה בענף ספורט נוסף שעד היום לא זכינו בו.

אפרים זינגר: הכוונה מעבר לשיט, ג'ודו וקיאקים, לנסות ולהביא ספורטאים לזכות בענף ספורט נוסף, ואם אפשר באחד הענפים המובילים במשחקים האולימפיים.

זבולון אורלב: מה זה ענפים מובילים?

אפרים זינגר: שחיה, אתלטיקה, התעמלות.

אפרים זינגר: אלה שלושת הענפים המובילים.

זבולון אורלב: בשחייה ובאתלטיקה יש לנו משהו שמתקרב לזה?

זבולון אורלב: היינו כבר במקום טוב בהתעמלות, גם ביחידים וגם בקבוצתית.

אפרים זינגר: מקום שישי בהתעמלות אומנותית.

אלכס מילר: לא מזמן היה לנו דיון על הנושא הזה.

זבולון אורלב: אגב, אתמול פגש אותו ראש עיריית חולון ואמר לי שהבעיות לא נפתרו.

אלכס מילר: מרוב שאנחנו רוצים מדליות, כך אנחנו נראים.

אפרים זינגר: אנחנו נמצאים כרגע בעיצומו של תהליך שהוא תהליך מקצועי.

אפרים זינגר: היחידה לספורט הישגי, יחד עם אנשי המקצוע של ידידי הספורט הצבנו לנו יעדים ואנחנו יושבים על-מנת לראות כיצד לתרגם את זה לקריטריונים ישראלים.

אפרים זינגר: כלומר, איך לבנות הסתברות כזאת או אחרת שנצליח להשיג את היעדים האלה?

אפרים זינגר: לקראת סוף השנה שוב תהיה אסיפה כללית של הוועד האולימפי, שבה נקבע את הקריטריונים להשתתפות ספורטאי ישראל ובמהלך השנה וחצי שנותרה כל אחד ידע מה הוא צריך לעשות, איפה, מתי וכמה, כדי לזכות בכרטיס לייצג את ישראל במשחקים האולימפיים.

אפרים זינגר: אחד החידושים, כתוצאה מהפקת הלקחים מבייג'ין היה, לקחת מספר ענפים מועדפים שיש בהם קבוצת ספורטאים בעלי יכולת ולעבוד איתם בצורה של פרויקטים.

אפרים זינגר: את זה אנחנו עושים ביחד.

אפרים זינגר: פה מגיעות ברכות לאורלי, לאורי לדודו, שאיתם אנחנו עובדים בשיתוף פעולה הדוק וצמוד, יחד עם משרד הספורט ומנהל הספורט.

אפרים זינגר: לראשונה עשינו דבר שלא עשינו בשנים קודמות.

אפרים זינגר: ישבנו יחד, איתרנו את הצרכים ולאחר מכן ישבנו עם כל איגוד ואמרנו לו ביחד מה עומד לרשותו ומה הוא צריך לעשות כדי לקבל.

אפרים זינגר: כלומר, גם משרד הספורט וגם הועדה אולימפי ניסינו למזער את התופעה שהיתה מנת חלקנו, של אותה מערכת מעורפלת, דהיינו, הולכים לוועד האולימפי ואומרים דבר אחד, אחר-כך הולכים למנהל הספורט ואומרים משהו אחר.

אפרים זינגר: אנחנו עובדים על הפרויקטים יד ביד בשיתוף פעולה הדוק.

אפרים זינגר: התחלנו את זה לפני מספר חודשים ועד עכשיו כל מה שהתחלנו מתחיל לתפוס תאוצה.

אפרים זינגר: הלוואי שזה ימשיך כך.

אפרים זינגר: אנחנו תולים בזה הרבה מאוד תקוות.

דוד מלכה: כולל התעמלות אומנותית.

אפרים זינגר: גילי יסקור מייד את הפרויקטים ואת הענפים, כרגע אני מדבר ברמת הכותרות.

אפרים זינגר: לנושא הכספי.

אפרים זינגר: אני מודה לך אדוני על-כך שציינת את חוק ההכנות האולימפיות.

אפרים זינגר: אנחנו עלולים למצוא עצמנו במצב די דומה למצב שבו מצאנו עצמנו במחזורים הקודמים ולא בשל חוסר רצון של מנהל הספורט ומשרד הספורט.

אפרים זינגר: להיפך, היתה היענות מלאה.

אפרים זינגר: אלא כתוצאה מהעבודה, בדרך שבה האוצר מתנהל עם תהליך האישורים וכדומה.

אפרים זינגר: אני אומר דבר שהוא אקסיומה במערכת הזאת של הספורט:

אפרים זינגר: אנחנו חייבים לעבוד על-סמך נתונים תקציביים שהם ידועים מראש לתכניות שנתיות ורב שנתיות.

זבולון אורלב: יש מישהו מהאוצר?

יהודית גידלי: אנחנו מבררים.

אפרים זינגר: כלומר, סכום הכסף הוא מאוד משמעותי, אבל לא פחות משמעותי זה לומר לנו מראש מה עומד לרשותנו.

זבולון אורלב: כלומר, אין כרגע סכום ידוע שעומד לרשות ההכנות האולימפיות עד לאולימפיאדה ולוח הזמנים לביצוע התקציב?

אפרים זינגר: אני אומר עוד משפט ובזאת אסיים.

אפרים זינגר: אנחנו נמצאים ב-2010.

אפרים זינגר: יש מסגרת לתכניות מקצועיות שמאושרות בסדר גודל של כ-10 מיליון שקל, שזה הסכום שאנחנו מקבלים תמיד.

אפרים זינגר: ליתר דיוק, 9,877,900 שקלים.

אפרים זינגר: אלה תכניות שעברו את כל מערכת הבקרה המקצועית, כאשר גם מנהל הספורט וגם אנחנו ראינו אותם, אישרנו אותם והם יצאו לדרך.

אפרים זינגר: נכון לעכשיו, אנחנו נמצאים בחודש מאי 2010, יש אישור על סכום חלקי.

אפרים זינגר: אני מבין שמחר אולי יינתן אישור לסכום נוסף שיעלה את זה ל-6 מיליון ויכול להיות שבהמשך השנה יינתן סכום נוסף.

זבולון אורלב: זה סכום לשנה או סכום כולל לכל ההכנות?

אפרים זינגר: זה סכום לשנה, ל-2010.

זבולון אורלב: גם ל-2011?

אפרים זינגר: עדיין לא אבל מדובר בסכומים די דומים.

אפרים זינגר: אני רוצה לשים את האצבע בדיוק בנקודה שעליה דיברת.

אפרים זינגר: מנהלים אחראים באיגודי הספורט, אם יגידו להם שיש להם 6 מיליון עכשיו ואולי יהיה להם יותר בהמשך, הם יהיו חייבים לפעול לפי ה-6 מיליון כי את ה"אולי" אולי אף אחד לא ישלם להם בסוף והיינו בסיטואציה הזאת יותר מפעם אחת.

אפרים זינגר: בספורט בניגוד לחלק מהתחומים האחרים, כאשר מגיעים לסוף השנה ויש עודפים תקציביים, אי-אפשר לשחזר מחנות אימונים שתוכננו לאמצע השנה, אי-אפשר לשחזר צירוף אנשי מקצוע למחנות אימונים או לתחרויות.

אפרים זינגר: רצינו לשלוח למחנה אימון שני פיזיות

אפרים זינגר: רפיסטים, רופא ויועץ מנטאלי, הפעם נשלח ארבעה כאלה ולא אחד.

אפרים זינגר: זאת הנקודה המרכזית במחזור הזה, כפי שאני רואה אותה, לייצב את אותה מערכת, לומר מה הסכום שעומד ולהבטיח אותו.

אפרים זינגר: זאת הנקודה המרכזית ולכן שמחתי לשמוע בדברי הפתיחה שזאת הכנסת הרביעית ברציפות שבה עולה הנושא.

זבולון אורלב: זה עלה מהכנסת ה-15.

זבולון אורלב: את ה-10 מיליון נתן נתניהו, אז זה מהכנסת ה-14.

זבולון אורלב: הבעיה היתה שלא מומשה ההבטחה של ביבי.

זבולון אורלב: כשהייתי בכנסת ה-15 הייתי צריך לטפל בביצוע ההתחייבות הזאת של נתניהו.

זבולון אורלב: עם חילופי השלטון קרה משהו ולא העבירו את כל ההתחייבות.

זבולון אורלב: אני בדיוק זוכר את הדבר הזה.

זבולון אורלב: מהכנסת ה-15 רצים ברגע האחרון אחרי ה-10 מיליון המפורסמים.

אפרים זינגר: אז המחמאות הן באמת על שיתוף פעולה פורה שלא היה במחזורים קודמים בין משרד הספורט, מנהל הספורט לבינינו.

אפרים זינגר: התלונה היא אותה תלונה.

אפרים זינגר: תאמרו מה הסכום שעומד לרשות המערכת, מתי זה מגיע ואנחנו נדע להסתדר.

זבולון אורלב: לא מדויק.

זבולון אורלב: אתה לא רוצה שיגידו לך שיש 5 מיליון ובזה יפתרו את הבעיה.

זבולון אורלב: אתה רוצה שהתקציב יהיה פחות או יותר מתאים להחלטות המקצועיות של משרד הספורט והוועד האולימפי הגיעו אליהם.

זבולון אורלב: אין לכם הערכה כספית ל-2011?

זבולון אורלב: בימים אלה כל משרדי הממשלה דנים עם האוצר על תקציב דו-שנתי.

זבולון אורלב: אני לא יודע מה הכנסת תחליט כי זה נמצא במחלוקת, אבל יש אפשרות שסוגרים את תקציב 2011 ו-2012.

זבולון אורלב: כבר בשלושה החודשים הקרובים הממשלה תצביע על התקציב.

זבולון אורלב: לדעתי אסור לדבר רק על 2010.

זבולון אורלב: אתם צריכים לראות את הטווח עד האולימפיאדה, עד יולי, כדי שתהיה היערכות גם למשרדי הממשלה.

זבולון אורלב: תכף נשמע את מנכ"לית המשרד בעניין הזה.

אפרים זינגר: ההערכה הכספית לנושא ההכנות האולימפיות, זה סדר גודל של 15 מיליון שקלים.

אפרים זינגר: ה-10 מיליון שקלים זה היה סוג של התפשרות.

אפרים זינגר: כלומר, אם אנחנו מדברים על הערכה, אנחנו מדברים על סדר-גודל של 15 מיליון שקלים לשנה.

אפרים זינגר: דיברנו על-כך כבר מזמן.

זבולון אורלב: גיל לוסטיג, מנהל היחידה לספורט הישגי, בבקשה.

זבולון אורלב: נמצאים איתנו אורחים מאוניברסיטת בן-גוריון.

זבולון אורלב: קבוצה של סטודנטים בראשותה של ד"ר כלב-דהאן הנרייט.

הנרייט כלב-דהאן: סטודנטים למדע המדינה פוליטיקה וממשל.

זבולון אורלב: ברוכים הבאים.

זבולון אורלב: יש כאן דיון על ההכנות האולימפיות.

זבולון אורלב: בניגוד למנהג הישראלי, אנחנו כבר דנים שנתיים וחצי לפני האולימפיאדה.

גיל לוסטיג: ראשית אני רוצה לברך על קיום הישיבה, זמן כה רב לפני המשחקים האולימפיים.

גיל לוסטיג: זה בהחלט מסר חשוב.

גיל לוסטיג: אני רוצה לגעת בשינויים המשמעותיים.

גיל לוסטיג: הרי ברור שאחרי כל מחזור אולימפי יש דיונים, יש מסקנות ויש החלטות לגבי הדרך שאנחנו הולכים קדימה.

גיל לוסטיג: אבל, אני חושב שאפשר אחרי המשחקים האולימפיים האחרונים בבייג'ין, בהחלט יצאנו עם איזו תחושת אכזבה בתחום של המדליות בעיקר אצל הספורטאים המובילים של המשלחת האולימפית.

גיל לוסטיג: אבל, אנחנו במצב טוב ואנחנו שבעי רצון כי 35% מהמשלחת סיימו בין 12 הראשונים בעולם.

גיל לוסטיג: אנחנו בהחלט תמיד רוצים להשתפר.

גיל לוסטיג: צריך לבדוק איך לשפר את הדברים שעבדו טוב ובטח לשפר את הדברים שעבדו פחות טוב.

גיל לוסטיג: אני חושב שעשינו שינויים מאוד משמעותיים במחזור האולימפי הזה.

גיל לוסטיג: אחד הדברים שעשינו הוא שגם התכניות וגם הקריטריונים הם לשנתיים.

גיל לוסטיג: בתחילת השנה יצאה חוברת עבודה לשנתיים הקרובות.

גיל לוסטיג: השינויים הם מאוד מאוד מהותיים ומשמעותיים, במיוחד בשני פרמטרים ובהם אני אגע.

גיל לוסטיג: הראשון זה הפרויקטים.

גיל לוסטיג: השינוי בפרויקטים הוא שינוי דרמטי.

גיל לוסטיג: הוא ממשיך את הקו שאותו התווה כבוד השופט דב לוין, ז"ל, בוועדת לוין, שהתמנתה אחרי משחקי אטלנטה.

גיל לוסטיג: הוועדה היתה הראשונה שאמרה שצריך לקבוע סדרי עדיפות של ענפים.

גיל לוסטיג: זה אמנם לא פופולארי, אתה אויב של הרבה ענפים אולימפיים כאלה ואחרים שלא נבחרים להיות בטופ אבל אני חושב שזה מחויב המציאות.

גיל לוסטיג: מדינת ישראל חייבת לסמן את הענפים ולעבוד איתם בצורה אחרת.

גיל לוסטיג: אני חושב שהפרויקטים זה המשך של זה אבל השינוי המשמעותי בפרויקטים הוא שיתוף הפעולה המאוד הדוק עם מנהל הספורט.

גיל לוסטיג: אני חושב שכל התכנית הזאת, לאורך כל שנת 2009, בגיבוש התכנית, היתה בשיתוף מלא בין ועד אולימפי ומנהל הספורט.

גיל לוסטיג: האיגודים יודעים שיש כתובת אחת ואת הכתובת הזאת אנחנו סימנו כמאמן ראשי בכל פרויקט ופרויקט.

גיל לוסטיג: כך יהיה קשר ישיר בין אחריות וסמכות ויש כתובת אחת.

זבולון אורלב: אתה תדבר על סימון הענפים?

גיל לוסטיג: קודם כל, אנחנו הולכים על הענפים המובילים בתנועה האולימפית.

גיל לוסטיג: בתחילת הדרך של כל הנושא אנשים ויועצים כאלה ואחרים אמרו שכדאי שנלך לענפים שהם שכוחי אל שבהם יותר קל להצליח, שמחלקים בהם הרבה מדליות וכדומה.

גיל לוסטיג: הענפים המובילים בתנועה האולימפית הם: שחיה אתלטיקה והתעמלות והם חייבים להיות ברשימה הזאת.

גיל לוסטיג: למשל, באתלטיקה הלכנו על קפיצות.

גיל לוסטיג: למה קפיצות?

גיל לוסטיג: כי בקפיצות יש לנו מסורת של הצלחה.

גיל לוסטיג: מברצלונה 92' אנחנו מצליחים להגיע לגמרים באתלטיקה.

גיל לוסטיג: הגמר הראשון היה של אסתר רוט-שחמורוב ב-76'.

גיל לוסטיג: במונטריאול היא הגיעה למקום השישי ב-100 משוכות בגמר.

גיל לוסטיג: לאחר מכן ב-92' היה לנו את קרסנוב שקפץ במוט.

גיל לוסטיג: הוא זכה 4 פעמים ברציפות.

גיל לוסטיג: לאחר-מכן היה לנו את מטוסביץ מקום חמישי באולימפיאדה.

גיל לוסטיג: אז בקפיצות יש לנו מסורת ויש לנו מאמנים שהכשירו אותם ויש לנו מתקנים שנרכשו עבור אותם ספורטאים ויש מודלים לחיקוי.

גיל לוסטיג: למשל, בפרויקט של האתלטיקה נבחר אלכס אברבוך.

גיל לוסטיג: היום הוא המאמן הראשי והמוביל של הפרויקט הזה.

גיל לוסטיג: הוא מודל לחיקוי בכל מקום שאליו הוא מגיע יש לו את העמדה שלו, הן לגבי האתלטים הצעירים, הן לגבי התשתיות.

גיל לוסטיג: אז באתלטיקה הלכנו לכיוון של הקפיצות.

גיל לוסטיג: יש את ענף השחייה.

זבולון אורלב: קפיצה זה רק קפיצה במוט?

גיל לוסטיג: לא, גם קפיצה לגובה.

גיל לוסטיג: בקפיצה לגובה יש לנו שני צעירים.

גיל לוסטיג: האחד, דימה קרויטר שהוא היה אלוף עולם לקדטים, פעם ראשונה בהיסטוריה של מדינת ישראל אלוף העולם לקדטים.

גיל לוסטיג: בחודש הזה יש לו קריטריון לאולימפיאדה הראשונה לנוער שתהיה בסינגפור.

גיל לוסטיג: יש לו קריטריון, הוא צריך להיות בין ה-6 ראשונים בעולם כדי להיות שם.

גיל לוסטיג: אנחנו מאמינים שהוא ישתתף והוא גם יהיה מועמד למדליה.

גיל לוסטיג: יש לנו את ניקי פאלי, שהוא אמנם בתהליך של התאוששות אבל הוא כבר קפץ 2.30 מ' והיה מקום שני באליפות העולם לנוער עד גיל 20.

גיל לוסטיג: יש לנו קופצי "משולשת" טובים, הבולט שבהם הוא יוחאי הלוי.

גיל לוסטיג: יש לנו שתי ספורטאיות מוכשרות שנמצאות בפרויקט.

גיל לוסטיג: אחת היא מעין פורמן מחיפה ודניאל פרנקל מתל-אביב.

גיל לוסטיג: יש עולה חדשה שקופצת במוט, ג'וליאן שוורץ, שייצגה את ארצות הברית במשחקים אולימפיים.

גיל לוסטיג: היא בתהליך קליטה.

גיל לוסטיג: היא הגיעה ל"מכביה" ועשתה הליך של קליטה.

גיל לוסטיג: היא עדיין לא רשאית לייצג אותנו כי יש שנה צינון, אבל אם היא תמשיך ולא תיפצע, חלילה, היא מועמדת לגמר אולימפי.

גיל לוסטיג: בשחייה יש לנו הקבוצה המוכשרת ביותר שהיתה לנו אי-פעם.

גיל לוסטיג: רוב השחיינים הבכירים שלנו מתאמנים בארצות-הברית.

גיל לוסטיג: הבולט ביניהם הוא גל נבו.

זבולון אורלב: בשחייה יש לנו פוטנציאל למדליה?

גיל לוסטיג: נכון להיום, לא, אבל גל נבו הגיע למקום השישי באליפות הגמר וב-200 מעורב הוא היה במקום תשיעי.

גיל לוסטיג: אלה תוצאות שלא היו לנו אף פעם.

גיל לוסטיג: לגבי השאלה שלך, אני חייב לומר שרב הנסתר על הגלוי.

גיל לוסטיג: השנה הזאת, כל בגדי הים שהיו עשויים מגומי, הוציאו אותם מהשימוש.

גיל לוסטיג: כדי להראות את הבדלים בין בגדי הים האלה ואחרים, באליפות המכללות האחרונה, שהספורטאים שלנו זכו שם במדליות, לא היה שיפור של תוצאות בשום מקצה ובשום סגנון.

גיל לוסטיג: יש הבדל של 2-3 שניות ל-100 מטר.

גיל לוסטיג: זאת אומרת, בגדי הים שהוצאו מהשימוש - - -

זבולון אורלב: שניות או עשירויות שנייה?

גיל לוסטיג: שניות.

גיל לוסטיג: זה הבדל אדיר בין בגדי הים האלה לבין האחרים.

גיל לוסטיג: הגומי היה מציף.

גיל לוסטיג: היום יש הגבלות שזה יהיה מעל הברכיים ועד לכתפיים וכדומה והכול עשוי מטקסטיל.

גיל לוסטיג: היום קשה לדעת איפה יהיו השחיינים שלנו.

גיל לוסטיג: לעניות דעתי זה יעזור לגל נבו כי הוא יותר נמוך אז ההשפעה עליו תהיה קטנה יותר.

גיל לוסטיג: למשל, תום בארי, שחיין חזה שלנו, זה משפיע עליו לרעה.

גיל לוסטיג: רב הנסתר על הגלוי, לא רק אצלנו אלא בכל העולם.

גיל לוסטיג: בתחרויות הקרובות נראה מה יהיה.

גיל לוסטיג: יש לנו קבוצה מוכשרת מאוד בשחייה.

גיל לוסטיג: יש כמה שחיינים טובים מאוד.

גיל לוסטיג: אגב, יש גם את עמית עברי שבשבת האחרונה ירדה מדקה.

זבולון אורלב: מחקנו את המילה "אגב" מהפרוטוקול.

גיל לוסטיג: למה?

גיל לוסטיג: זה בהחלט חידוש.

זבולון אורלב: בלי "אגב".

גיל לוסטיג: הענף השלישי הוא ג'ודו, שגם בשיתוף מלא עם מנהל הספורט הוקמה ועדת איתור.

זבולון אורלב: הג'ודו תמיד היה - - -

גיל לוסטיג: היו שם הרבה מאוד בעיות וועדת איתור קבעה שינוי דרסטי בכל מערך האימון ובכל מהלך העבודה.

גיל לוסטיג: אני יכול להגיד לכם שהג'ודאים נמצאים היום בוינגייט במערך מקצועני לחלוטין.

זבולון אורלב: זאבי יהיה ספורטאי פעיל באולימפיאדה הקרובה?

גיל לוסטיג: אריק זאבי הוא ספורט מיוחד.

זבולון אורלב: הוא זכה עכשיו במדליית ארד באליפות אירופה.

גיל לוסטיג: נכון.

זבולון אורלב: הוא פוטנציאל?

גיל לוסטיג: בוודאי שהוא פוטנציאל.

גיל לוסטיג: בינתיים הוא הג'ודאי הכי בכיר שלנו.

זבולון אורלב: יש דור המשך?

גיל לוסטיג: יש דור המשך אבל אני חייב להגיד שיש פער גדול בין הדור הזה של אריק, יואל לדור הבא.

גיל לוסטיג: לצערנו הרב קרה משהו ובשנים האחרונות אין מספיק ג'ודאים מוכשרים.

גיל לוסטיג: ל-2016 יש לנו דור עם סיכוי מאוד גדול: גולן פולק, תומר לשנסקי, אורי ששון.

זבולון אורלב: בכל זאת אתם הולכים על ג'ודו לאולימפיאדה הקרובה כאחד משלושת הענפים?

גיל לוסטיג: כן.

גיל לוסטיג: אתלטיקה, שחייה וג'ודו.

גיל לוסטיג: בג'ודו יש לנו כמובן את אליס שלזינגר שהיתה ספורטאית השנה וזכתה במדליית ארד באליפות עולם ובאליפות אירופה.

גיל לוסטיג: באליפות אירופה האחרונה היא הפסידה בסיבוב הראשון כך שהדברים האלה מאוד נזילים.

גיל לוסטיג: זה לא שאני מוריד ציפיות כי אנחנו רוצים להישאר בחבורה הזאת אבל חייבים כל הזמן להיות עם האמת על השולחן – היום הרבה יותר קשה לזכות במדליות מאשר בשנים עברו.

גיל לוסטיג: אם בפעם הראשונה שזכינו ב-1992, חבר העמים היתה מדינה אחת.

גיל לוסטיג: היה משתתף אחד בג'ודו מברית המועצות ושני משתתפים בשחייה מברית המועצות ושלושה באתלטיקה.

גיל לוסטיג: נכון להיום יש - - -

זבולון אורלב: אז אם נהיה שתי מדינות לשני עמים, אז יהיו לנו שתי נבחרות, אנחנו גם נתפלג?

גיל לוסטיג: אז ענף הג'ודו הוא בהחלט ענף מוביל.

גיל לוסטיג: הענף השלישי, הוא התעמלות, בעיקר התעמלות אומנותית.

גיל לוסטיג: בשנים האחרונות היתה לנו הצלחה מאוד גדולה בהתעמלות אומנותית.

גיל לוסטיג: נכון להיום אנחנו בהחלט רואים את העבודה בענף כעבודה מאוד רצינית.

זבולון אורלב: זאת אותה קבוצת בנות?

גיל לוסטיג: זאת בכלל לא אותה קבוצה.

גיל לוסטיג: אני יכול לומר שבענף הזה, להבדיל מענפים אחרים, רמת הספורטאים עולה על רמת המאמנים.

גיל לוסטיג: בענף הזה יש לנו קבוצה מאוד רצינית של מאמנות, שכולן הגיעו ממדינות חבר העמים.

גיל לוסטיג: אני חושב שהן ברמה מאוד גדולה.

גיל לוסטיג: יש תשתית מאוד רצינית של הרבה מאוד מועדונים וספורטאיות שמתאמנות במקומות רבים בארץ.

זבולון אורלב: היה גם ספורטאי אחד.

גיל לוסטיג: הוא היה במכשירים.

גיל לוסטיג: מדובר באלכס שטילוב שהוא ספורטאי השנה.

גיל לוסטיג: ללא ספק הוא הספורטאי הכי בכיר שלנו.

גיל לוסטיג: הוא זוכה במדליה בכל תחרות בינלאומית שהוא מופיע בה.

גיל לוסטיג: הוא מאוד שיפר את היכולת שלו, גם בקרב-רב.

זבולון אורלב: אז יש אותו ויש את הקבוצה האומנותית.

זבולון אורלב: הלאה.

גיל לוסטיג: באומנותית יש גם אישי.

גיל לוסטיג: יש לנו שתי בנות שמתחרות ברמה האישית.

גיל לוסטיג: האחת, נטע ריבקין שסיימה במקום ה-5 באליפות אירופה האחרונה והשניה היא אירה ריסנזון שזכתה במקום ה-11 באליפות אירופה האחרונה, ממש בחודש זה.

גיל לוסטיג: בקבוצתי הבנות סיימו במקום ה-7 באליפות אירופה האחרונה.

גיל לוסטיג: הענף הנוסף זה טקוונדטו.

גיל לוסטיג: בחרנו גם ענפים שבהם יש לנו יתרון יחסי.

גיל לוסטיג: מאוד קשה להגיע למשחקים האולימפיים, אבל אם אתה מגיע למשחקים האולימפיים, יותר קל לזכות במדליה.

גיל לוסטיג: למשל, בטקוונדו נשים יש רק 16 מתחרות.

גיל לוסטיג: בשני קרבות אתה יכול להגיע למדליה.

גיל לוסטיג: גם שם יש לנו בנות שהן בצמרת העולמית: בת-אל גטלר ואניה מירקין.

גיל לוסטיג: בבנים יש לנו דור קצת יותר צעיר אבל בהחלט, טקוונדו הוא ענף שעובד בצורה רצינית ומסודרת.

גיל לוסטיג: הענף האחרון הוא ענף השיט.

גיל לוסטיג: גם בענף הזה נעשו שינויים מסוימים.

גיל לוסטיג: זה ענף שכבר בתחילת התהליך חוזר עם מדליות.

גיל לוסטיג: אמנם לא היתה להם אליפות אירופה ואליפות עולם אבל בתחרויות סבב עולמי מאוד גדולות, הספורטאים שלנו חזרו עם מדליה.

גיל לוסטיג: האחרונה שבהם היתה של צוות צעיר שבעצם החליף את ניקה קורניצקי ואת ורד בוסקילה.

גיל לוסטיג: גילי כהן, שהיא בת 17 עם דנה ממרייב שפעם היתה קיאקי סטית.

גיל לוסטיג: הם זכו עכשיו במקום השלישי בתחרות האחרונה בהייר שבצרפת.

זבולון אורלב: מה קורה עם הספורטאית שנפצעה בירקון?

גיל לוסטיג: היא חותרת והיא בשלבי שיקום.

גיל לוסטיג: הצוות המסורתי של גידי קליגר ואודי גל התפרק.

גיל לוסטיג: גידי התחבר לבחור בשם ערן סלע.

גיל לוסטיג: החבר'ה האלה זכו כבר בשתי מדליות בתחרויות.

רונית תירוש: אודי עזב לגמרי?

גיל לוסטיג: הוא התחבר לשייט אחר בשם ליאור לביא, אבל בסופו של דבר הוא הפסיק לשוט.

גיל לוסטיג: דרך אגב, ב-"470" יש לנו לשמחתנו הרבה עוד שני צוותים מאוד טובים.

גיל לוסטיג: זאת פעם ראשונה שיש לנו קבוצה מאוד רצינית ב-470.

גיל לוסטיג: אין כמו תחרות, זה הדבר הטוב ביותר.

גיל לוסטיג: יש לנו גולשים מהרמה הגבוהה ביותר, שחר צוברי ונמרוד משיח, ששניהם יתמודדו בעצם על מקום אחד.

גיל לוסטיג: שניהם בצמרת העולמית ובכל התחרויות בעולם הם בגמר ומקבלים מדליות.

גיל לוסטיג: בשנה שעברה נמרוד זכה במדליית כסף באליפות עולם ושחר צוברי זכה במדליית זהב באליפות אירופה.

גיל לוסטיג: גם שם יש לנו תחרות מאוד בריאה.

גיל לוסטיג: יש לנו גם גולשת צעירה בשם מעיין דוידוביץ, שכבר עשתה אולימפיאדה ראשונה בבייג'ין וסיימה שם במקום העשירי.

גיל לוסטיג: יש לה עדיין קצת בעיות עם מאמן.

גיל לוסטיג: אחת הדרישות שלנו בפרויקטים היא שהאיגוד ימצא לה מאמן.

גיל לוסטיג: זה כנראה הולך לפיתרון.

גיל לוסטיג: כנראה שגל פרידמן ייקח עליה את חסותו.

גיל לוסטיג: אם לא, אנחנו נצטרך להשתמש באמצעים משותפים של מנהל הספורט ושל הוועד האולימפי.

גיל לוסטיג: מי שרוצה לעמוד בפרויקט צריך לעבוד בצורה מסודרת ומקצועית.

גיל לוסטיג: זה לגבי הפרויקטים.

גיל לוסטיג: הנקודה השניה זה הנושא של הקריטריונים.

גיל לוסטיג: המוטו היה שאנחנו רוצים להרחיב את בסיס הפירמידה בשנתיים האלה.

גיל לוסטיג: לכן הקלנו קצת בקריטריונים והגמשנו קצת את הקריטריונים כדי שספורטאים יוכלו להיכנס לתוך מעגל של קבלת מלגה יותר גבוהה, בצורה יותר קלה, כדי שיקבלו בתחילת הדרך את הדחיפה הראשונית.

גיל לוסטיג: החלטנו שהתוספת תהיה תמריצים על תחרויות בקרה.

גיל לוסטיג: זאת אומרת, לכל ספורטאי יהיו שתי תחרויות בקרה, שאנחנו קובעים אותם עם המאמנים הראשיים.

גיל לוסטיג: בנוסף לאליפות אירופה ולאליפות עולם שמקבלים עליהן תמריץ, דהיינו, מדליית זהב באליפות אירופה 50,000 שקל, מדליית זהב באליפות עולם 100,000 שקל, נוסף לזה, יש שתי תחרויות נוספות שבהן אתה יכול לקבל חלק מהמלגה שלך.

גיל לוסטיג: מקום ראשון, 24,000 שקל, מקום שני 12,000 שקלים ומקום שלישי 8,000 שקלים.

גיל לוסטיג: אם אתם שמים לב, אלה סכומים מאוד יפים אבל יש גם פער גדול בין ראשון לשני וזאת כדי ללמד את הספורטאים שלנו לנצח.

גיל לוסטיג: אנחנו לא מסתפקים במקום שני, אנחנו רוצים מקום ראשון.

גיל לוסטיג: ממקום רביעי ואילך לא מקבלים דבר בתחרויות הללו.

גיל לוסטיג: רוצים לקבל כסף, תהיו טובים ותשקיעו.

גיל לוסטיג: כך אנחנו נותנים את תוספת הכסף לספורטאים שמוכיחים שהם בקו עלייה ולא לספורטאים שמסיבה כזאת או אחרת לא מצליחים למצות את הפוטנציאל שלהם.

גיל לוסטיג: זה שינוי דרמטי.

גיל לוסטיג: אני יכול להגיד לך שהשנה רק החלה ובת-אל גרטלר מקום ראשון מקבלת 24,000 שקלים, אניה מירקין היתה מקום שני מקבלת 12,000 שקלים והבנות עכשיו בשיט יקבלו כל אחת 6,000 שקל.

זבולון אורלב: כמה ספורטאים נמצאים במאגר שמתכונן לאולימפיאדה?

גיל לוסטיג: בסגל המורחב, שזה כולל עתודה, זה בסביבות 120.

גיל לוסטיג: בסגל שמקבל מלגות, זה 67 ספורטאים.

גיל לוסטיג: נכון להיום הם מחולקים ל-3 קטגוריות: נוער, סגל אולימפי מורחב, לונדון 2012.

זבולון אורלב: מה יהיו המספרים בעוד שנה?

אפרים זינגר: זה תלוי בהישגים של הספורטאים.

זבולון אורלב: אתה אומר שיהיה אחד בשיט.

גיל לוסטיג: יש אבחנה בין הקריטריונים להיכנס לסגנים לבין הקריטריון להשתתפות במשחקים האולימפיים, שזה נקבע מאוחר יותר.

זבולון אורלב: מתי?

גיל לוסטיג: את הקריטריונים נקבע בסוף שנה זאת.

גיל לוסטיג: יש לוח זמנים שהוא משתנה מענף לענף, שבמהלכו ניתן לעשות - - -

זבולון אורלב: שנה?

זבולון אורלב: חצי שנה?

זבולון אורלב: שנה וחצי?

זבולון אורלב: מתי ספורטאי יודע שהוא נבחר לייצג את מדינת ישראל באולימפיאדה?

גיל לוסטיג: רק כמה חודשים לפני.

גיל לוסטיג: זה משתנה מענף לענף.

זבולון אורלב: אז בעצם לכל הבסיס הזה יש פוטנציאל.

זבולון אורלב: אומרים עד חצי שנה לפני האולימפיאדה, יש לך הזדמנות להילחם על המקום שלך.

גיל לוסטיג: בדצמבר 2010 אסיפה כללית של הוועד האולימפי קובעת את הקריטריונים הישראליים למשחקים האולימפיים.

גיל לוסטיג: אז לכל ענף יש את לוח הזמנים שלו.

גיל לוסטיג: יש ענפים שזה נקבע רק באליפות עולם ויש ענפים שזה נקבע לפי דירוג עולמי וכדומה.

גיל לוסטיג: זה נקבע לפי הקריטריונים הבינלאומיים וקריטריונים ישראלים.

זבולון אורלב: קבעת קריטריונים ולצורך העניין נכנסו לקפיצה לגובה שלושה ספורטאים שעונים על הקריטריונים.

זבולון אורלב: מתי מחליטים בין שלושתם?

גיל לוסטיג: לשמחתנו באתלטיקה אין בעיה.

גיל לוסטיג: בשחייה גם יש שניים ולצערי הרב אין לנו את הבעיה שיהיו לנו יותר.

גיל לוסטיג: בשייט זה אחד.

גיל לוסטיג: בטקוונדו יש לנו אחד.

גיל לוסטיג: האולימפיאדה זה כבר גמר.

גיל לוסטיג: אליפות העולם מתקיימת שנה לפני.

גיל לוסטיג: יש תחרות קריטריון.

גיל לוסטיג: אורי ואני היינו באליפות האחרונה לפני בייג'ין וביוון.

גיל לוסטיג: רק 12 נבחרות הטובות בעולם מגיעות למשחקים האולימפיים.

אלכס מילר: מה קורה עם ענף ההיאבקות?

גיל לוסטיג: אני מקווה שענף ההיאבקות נמצא במהלך של חזרה למסלול.

גיל לוסטיג: לשמחתנו הרבה, אחרי הרבה מאוד זמן הצטרף שחקן לסגל.

גיל לוסטיג: ולדימיר גורלסקי במשקל כבד עד 120 קילו, הצליח לסיים במקום החמישי באליפות אירופה האחרונה ונכנס לסגל.

גיל לוסטיג: אנחנו מאוד מקווים שהוא יהיה הסנונית הראשונה.

אפרים זינגר: בענף הזה אנחנו בהחלט שמחים שנבחר לעמוד בראשו גושה צ'צ'אשווילי, המתאבק הטוב ביותר שהיה לנו אי פעם והוא אלוף עולם.

זבולון אורלב: תודה על הסקירה.

זבולון אורלב: רשות הדיבור לחבר הכנסת אלכס מילר.

אלכס מילר: תודה אדוני היושב-ראש.

אלכס מילר: אתה יודע, מספיק זמן אנחנו מתעסקים בנושאים האלה, כל פעם זה משהו אחר.

אלכס מילר: לרוב הדברים שעליהם אנחנו מדברים כאן בוועדה זה או משהו שלילי או פנייה שמגיעה מהציבור.

אלכס מילר: אני שמח שאנחנו מקיימים דיון על משהו שעומד לקרות בעתיד.

אלכס מילר: על-פי מה ששמעתי מהוועד האולימפי אכן יש הכנות.

אלכס מילר: אבל, חברים, יש לנו בספורט בעיה מאוד קשה והיא האיגודים.

אלכס מילר: יכול להיות שאני נשמע מאוד דרמטי אבל יש בעיות מאוד קשות.

אלכס מילר: אתם מדברים פה על ענפים שאתם רוצים לנצח איתם ולהביא מדליות אולימפיות.

אלכס מילר: לפני שבועיים ישבנו עם אותם ספורטאית שכרגע דיברת עליה והיא פורצת בבכי בוועדה.

אלכס מילר: לא יעלה על הדעת שדברים כאלה קורים.

אלכס מילר: זה לא רק כאן.

אלכס מילר: אני מכיר את אפרים כבר כמה שנים, כל פעם יש משהו אחר.

אלכס מילר: היה קלגנוב, ההיאבקות, התעמלות אומנותית, כל פעם יש בעיה אחרת.

אלכס מילר: תשמעו, חברים.

אלכס מילר: אם לא תצא משם הפוליטיקה הפנימית, אני אומר לכם שהכנסת תחוקק חוקים שתוציא מהאיגודים את כל הכוח בקבלת החלטות הקשורות לכל הנושא האולימפי וחלוקת הכסף.

אלכס מילר: מה שנעשה כאן בארץ זה פשוט מדהים.

אלכס מילר: אני לא ראיתי את זה בשום מקום אחר.

אלכס מילר: עושים לספורטאים עוול בגלל המאבקים הפנימיים הפוליטיים.

אלכס מילר: זה לא יעלה על הדעת.

אלכס מילר: יש מקומות שהכול בסדר, עד שלא מגיע מישהו אחר שפתאום רוצה לשנות את כל מה שהיה לפני.

אלכס מילר: לא רק זה.

אלכס מילר: אדוני היושב ראש, אנחנו מדברים פה על הכסף ועל-כך שעם השקעה אנחנו יכולים להגיע להישגים מאוד גבוהים.

אלכס מילר: אני הייתי מצפה מראש ממשלה אחד שיגיד שיש לנו תכנית לאומית לספורט במדינת ישראל ושיפעילו אותו לכמה שנים.

אלכס מילר: יש לנו 65 שנה להקמת מדינת ישראל, בבקשה שיעשו.

אלכס מילר: נראה שתוך 3 שנים הגענו להישגים אדירים.

אלכס מילר: איפה אנחנו נמצאים?

אלכס מילר: אנחנו לא נמצאים בעלייה, אנחנו בהישרדות.

אלכס מילר: משנה לשנה אנחנו יורדים, תקנו אותי אם אני טועה, הן מבחינת המדליות והן מבחינת הישגים.

גיל לוסטיג: אני מתקן אותך חד משמעית.

גיל לוסטיג: בעשר השנים האחרונות יש פי 5 יותר מדליות זהב.

אלכס מילר: פעם אחרונה ירדת או עלית?

גיל לוסטיג: פי 5 יותר מדליות זהב מאשר ב-10 השנים הקודמות, ופי 2.4 יותר מדליות רגילות.

אלכס מילר: בפעם האחרונה ירדת או עלית?

גיל לוסטיג: השנה עוד לא נגמרה.

גיל לוסטיג: יש שיפור במספר המדליות שלנו ב-2009, יחסית ל-2005.

גיל לוסטיג: אנחנו תמיד בודקים לפי מחזור אולימפי.

גיל לוסטיג: בעניין הזה אנחנו לא צריכים להכות את עצמנו.

רונית תירוש: גם מגוון הענפים התרחב.

גיל לוסטיג: חד משמעית.

אלכס מילר: אני רק יכול להגיד דבר אחד.

אלכס מילר: בסופו של דבר אנחנו מסתכלים על-כך שאותם הספורטאים שרוצים להיכנס לתחומים האלה צריכים לדעת שיש מערכת שיודעת להביא אותם למעלה.

אלכס מילר: רק לפני כמה שבועות הייתי בוינגייט וישבנו שם על הנושא של הילדים המחוננים.

אלכס מילר: הולכים ללמוד שם 130 תלמידים.

אלכס מילר: גם פה, אם תהיה לנו אפשרות לסייע להם, שיפתחו פנימיות כאלה ברחבי הארץ, הם יוכלו לקלוט יותר ספורטאים.

זבולון אורלב: מה הסיפור עם המתעמלת?

אלכס מילר: תיראה, מדובר במאבקים פנימיים.

זבולון אורלב: אמרת שספורטאית כזאת בכירה באה לוועדת החינוך ובוכה.

אלכס מילר: נכון.

אלכס מילר: יש בעיה פנימית בתוך האיגוד.

אלכס מילר: יש שם מאבקים בין מועדונים ומגיעים למצב שיש אווירה מאוד שלילית בתוך המערכת.

זבולון אורלב: אמר לי ראש עיריית חולון ששולחים שופטת לשפוט אותה ולתת לה ניקוד, כשהיא המאמנת של מתעמלת מתחרה.

גיל לוסטיג: אגב, עם אותה שופטת, שהיא מאמנת של ספורטאית אחרת – אגב, זה נכון גם לגבי אירה ריסנזון, גם המאמנת שלה היא שופטת.

גיל לוסטיג: אבל עם אותה שופטת - - -

זבולון אורלב: מה אתה רוצה להגיד לי, שיש שתי עוולות ולא עוול אחד?

גיל לוסטיג: לא.

גיל לוסטיג: עם אותה שופטת היא זכתה במקום החמישי באליפות עולם, התוצאה הכי טובה שלה בהיסטוריה.

זבולון אורלב: עכשיו תתאר לך שאם השופטת לא היתה עוינת, היא היתה יכולה להיות ראשונה.

גיל לוסטיג: אני לא רוצה לחשוב על זה כי אני חושב – תשמע, השיפוט קנוי?

זבולון אורלב: לא, שיפוט עוין.

גיל לוסטיג: שיפוט עוין והיא זכתה במקום חמישי הכי טוב שלה בהיסטוריה?

זבולון אורלב: כנראה שהיא היתה יכולה לזכות במקום יותר טוב.

גיל לוסטיג: מפאת כבוד הוועדה, אני חושב שלא צריך לדבר על זה כאן.

זבולון אורלב: העירה לי מנכ"לית המשרד, שהנושא הזה נמצא בבדיקה.

אלכס מילר: אני אשאל אותך באופן כללי, האווירה באיגוד מתאימה לך?

אלכס מילר: אתה מרגיש את האווירה.

אלכס מילר: האם זאת אווירה שצריכה להיות באיגוד שאיתו אתה הולך למדליה?

אלכס מילר: אני לא נכנס כרגע לדקויות, מה קרה ומי אשם.

אלכס מילר: יש שם אווירה מסוימת.

אלכס מילר: מתי לאחרונה עלה איזה איגוד לישיבה של ועדת חינוך והמסקנות הובאו למבקר המדינה ולרשם העמותות.

אלכס מילר: מתי פעם אחרונה הייתם על נושא כזה בוועדה?

אלכס מילר: אני לא זוכר דבר כזה.

אלכס מילר: מה קרה?

אלכס מילר: היושב ראש נמצא סך-הכול שנה וחצי בתפקיד.

אלכס מילר: אם יש בעיה, צריך לבדוק כי עם זה אתה הולך למדליות.

אלכס מילר: כשאמרתי שאנחנו נמצאים בירידה אני לא מדבר על הכמויות אלא על האיכות.

אלכס מילר: אתה יודע על מה אני מדבר.

אלכס מילר: אני לא בא להאשים אף אחד, אתם עושים עבודה מצוינת.

אלכס מילר: אני מברך על העבודה שאתם עושים אבל אני גם יודע מה חסר.

אלכס מילר: בשביל זה יש לי את החוק.

אלכס מילר: אני לא יושב בצד ומעביר ביקורת, הגשתי הצעת חוק בנושא הזה.

אלכס מילר: הבעיה שלי היא שאין תכנית לאומית לספורט במדינת ישראל, שבמדינה שלנו מתייחסים לזה כאל הובי ולא כאל משהו מקצועי.

אלכס מילר: ישנה גם בעיה שאם מפטרים מאמן והוא הולך ללשכת תעסוקה וכותב שמקצועו הוא מאמן ספורט, עונים לו שזה לא מקצוע אלא הובי.

אלכס מילר: גם את זה צריך לשנות.

אלכס מילר: אני מאמין שבסופו של דבר יבואו חוקים שיטפלו גם בעניין הזה.

אלכס מילר: אבל, חברים, יש לנו בעיה בתוך המערכת.

אלכס מילר: צריך לחשוב איך אנחנו מתמודדים עם העניינים האלה.

אלכס מילר: אם יש צורך לחוקק חוקים שינטרלו את אלה שמקבלים את ההחלטות שיש להם השפעה לאומית – בסופו של דבר הספורטאי מגיע לחו"ל עם דגל של מדינת ישראל והוא צריך להיות הטוב ביותר.

אלכס מילר: לא יעלה על הדעת שהוא עולה לשם בגלל שהיה איזה מאבק פנימי כזה או אחר והכינו אותו כדי שהוא יעלה.

אלכס מילר: היה כבר מקרה כזה באיגוד הקיאקים.

אלכס מילר: במשך תקופה מסוימת היה מיקוד ספציפי לספורטאי אחר, שמישהו כמו קלגנוב היה יכול לעשות את אותו דבר בלי להתכונן בכלל.

אלכס מילר: אתה רואה את זה, אני לא ממציא דברים.

אלכס מילר: אנחנו טיפלנו בזה.

אלכס מילר: צריך לעשות הפקת לקחים גם בנושאים הללו.

אלכס מילר: צריך לבחון ולהפיק מסקנות.

אלכס מילר: בסופו של דבר מישהו יצטרך לקחת אחריות.

אלכס מילר: אם כך יראה הספורט שלנו, אז הכול פוליטיקה ואין מה לעשות.

אלכס מילר: אם אנחנו רוצים שיהיה שיתוף פעולה, שתהיה עזרה, שיהיו תקציבים, תנטרלו את הפוליטיקה הפנימית מהליך קבלת ההחלטות הקשור לבחירת הספורטאים האולימפיים.

זבולון אורלב: אני רוצה להגיב לדבריו הנכוחים של אלכס מילר שראוי להקשיב להם בתשומת לב.

זבולון אורלב: המבנה של הספורט בישראל הוא מקור הרע.

זבולון אורלב: אנחנו עדיין מנהלים את הספורט בישראל במבנה של טרום המדינה.

אלכס מילר: רוב החוקים במדינה הם מהמנדט.

זבולון אורלב: בדרך-כלל אותם חוקים עוברים שינויים.

זבולון אורלב: על שולחן ועדת החינוך והתרבות נמצאת הצעת חוק שיזמה שרת החינוך והתרבות לימור לבנת, שעברה קריאה ראשונה, פוצלה מחוק ההסדרים.

זבולון אורלב: לפחות אני מאלה שמפצירים או מתעניינים באופן תדיר אצל השרה ואצל יתר הגורמים, לשאול מה קורה עם החוק.

זבולון אורלב: הבעייתיות היא בעצם המבנה.

זבולון אורלב: הזכרת את האיגודים ואת מרכזי הספורט.

זבולון אורלב: זה הכול צריך לעבור.

זבולון אורלב: כל המבנה של ארגון הספורט בישראל, אם באמת רוצים לנטרל את הבעיות האלה, להרחיק אותם מהפוליטיקה, צריך להפוך את הספורט שלנו לספורט לאומי וממלכתי ולא לספורט סקטוריאלי וספורט של פוליטיקה.

זבולון אורלב: הפרוטוקול לא רואה, אבל ד"ר שפר, ראש מנהל הספורט מהנהן בראשו לחיוב.

זבולון אורלב: אני יודע שהוא גם מהאבות של חוק הספורט שאנחנו דנים בו.

זבולון אורלב: גברתי המנכ"לית, אשמח אם בדיווח שלך תתייחסי איפה אנחנו עומדים עם חוק הספורט כי הזמן עובר והיינו רוצים להתקדם.

זבולון אורלב: אנחנו יודעים שהחוק הזה צריך לעבור בהסכמה.

זבולון אורלב: זה גם נאמר לנו בצורה ברורה ומפורשת.

זבולון אורלב: בהחלט יש כאן חוק כלים שלובים.

זבולון אורלב: אני מסכים עם חבר הכנסת אלכס מילר, שספורט לא צומח רק מהישגים אישיים אלא כל האווירה, כל האקלים, כל הסביבה הספורטיבית, יש לה השפעה מאוד מכרעת לגבי איתור כישרונות, לגבי בחירת הספורטאים הנכונים, סדרי עדיפויות וכדומה.

זבולון אורלב: בסופו של דבר גם הוועד האולימפי מורכב מכל מיני גופים וארגון, כשלכל ארגון יש את השיקולים שלו.

זבולון אורלב: גם הוועד האולימפי, לצערי, לא נקי מהבעיה הזאת.

זבולון אורלב: אני בטוח שאתם הראשונים שהייתם רוצים שהוועד האולימפי יוכל לקבל החלטות מקצועיות מבלי שיש בתוכו מאבקים בין איגודים שונים וכדומה.

זבולון אורלב: לכן, המאמץ שלנו, אלכס, צריך להיות מאמץ לקדם את חוק הספורט וסוף סוף להפוך את הספורט שלנו לספורט לאומי.

אלכס מילר: ברגע שאתה מצביע, אני מצביע.

זבולון אורלב: חברת הכנסת רונית תירוש.

זבולון אורלב: אני הייתי המנכ"ל שלה, והיא היתה המנכ"לית שלה.

אפרים זינגר: רוצה לומר שבכנסת הבאה - - -

רונית תירוש: ברור.

רונית תירוש: אני רק רוצה להעיר לעצמנו.

רונית תירוש: הבעיה המתמשכת בספורט בישראל בכלל ובוודאי בהכנות לתחרויות אולימפיות זאת העובדה שאין יכולת לבנות תכנית אסטרטגית מגובה בתקציב.

רונית תירוש: זאת אומרת, בתיאוריה אפשר לעשות יופי של דברים – אגב, זה נכון לכל דבר.

רונית תירוש: בוודאי שאורלי נדרשת לעניין גם במסגרת תרבות, תיאטראות שרוצים להעלות הפקות ואי-אפשר לארגן את זה אם לא יודעים.

רונית תירוש: אני לא יודעת איך מתנהל אגף התקציבים היום, אבל כפי שאני זוכרת, אחת לארבעה חודשים היו קיצוצים, בנובמבר אפשר להודיע לך על קיצוץ רטרואקטיבי על שנה שלמה שניסית לעבוד ולעמול.

רונית תירוש: בכל אופן, אם אנחנו רוצים להגיע להישגים – כמו שאנחנו כועסים שבכדורגל אנחנו לא מגיעים לאליפויות עולם ולמונדיאל וכדומה, הכול מתחיל ונגמר בכסף.

רונית תירוש: אמנם יש גם דברים אחרים שצריך לסדר, אבל כל הנושא של תכנון אסטרטגי הוא נדרש.

רונית תירוש: מדובר באימונים מפרכים ולא שחצי שנה לפני אני מחליט שאני משקיע בספורטאים את מירב הכסף.

רונית תירוש: נכון להיום, הם נעזרים בתרומות ובתמיכות שונות שספורטאים שונים תורמים לעצמם.

רונית תירוש: לכן אני מפנה את הבעייתיות אלינו כאן.

רונית תירוש: אמנם גם הכוח שלנו כאן הוא מוגבל, אבל ככל שנצליח לעגן את זה לא רק בחקיקה ונכניס כנורמה שיהיה להם תקציב ברור וידוע לתקופות של כל 4 שנים או כל 5 שנים, לקראת האולימפיאדה הבאה, אני חושבת שהתוצאות תהיינה הרבה יותר טובות.

זבולון אורלב: בתחילת הישיבה ציינתי שכרגע מונחות על שולחן הכנסת שתי הצעות חוק.

זבולון אורלב: הצעה אחת היא של אלכס מילר, שמעבר להכרה של מדינת ישראל בעצם ההכנות האולימפיות ובוועד האולימפי, שהיום עדיין לא מוסדר, הצעת החוק של אלכס מילר נוקבת גם בסכום תקציבי.

זבולון אורלב: לדעתי הדבר יקשה על הצעת החוק והיא גם נפלה בכנסת הקודמת.

זבולון אורלב: הצעת החוק שלי קצת יותר מתחכמת.

זבולון אורלב: היא לא נוקבת בסכום אבל לחייב שיהיה סעיף תקציבי שיענה על המטרות.

זבולון אורלב: אני מסכים איתך מהניסיון שלנו שזה שיש חקיקה עדיין לא אומר שהגענו ליעדנו אבל בכל זאת היא נותנת בסיס ציבורי מוסרי מקצועי טוב יותר לקבוע שהמדינה תעמוד ביעדי החוק ותעמיד לרשותם את התקציבים.

זבולון אורלב: המצב היום הוא כמו שהם תיארו אותי.

זבולון אורלב: יש שיתוף פעולה טוב עם המשרד אבל במבנה השלטוני במדינת ישראל כנראה ששיתוף פעולה והסכמות עם המשרד הייעודי והמקצועי זה לא מספיק ויש גם את שר האוצר.

זבולון אורלב: נמצא פה צחי דוד ממשרד האוצר.

זבולון אורלב: אני רוצה שתתייחס לדברים אחרי המנכ"לית.

זבולון אורלב: הבעיה היא שכך מדינה לא יכולה להתכונן לאולימפיאדה.

זבולון אורלב: כך אי-אפשר להתכונן לאולימפיאדה, כשיש חוסר ודאות על מה אפשר להתחייב.

זבולון אורלב: צריך להתחייב למחנות אימונים, שכירת מאמנים, רכישת מתקנים.

זבולון אורלב: אי-אפשר כך להתכונן לאולימפיאדה.

זבולון אורלב: מי שרוצה להחליט שלא נזכה במדליות, שיגיד את הדברים על השולחן ולא להתחכם.

זבולון אורלב: מדינה צריכה להתנהל באופן מסודר.

זבולון אורלב: ההכנות האולימפיות, יש לנו ציפייה שהן יתנהלו באורח מתוקן ומסודר.

זבולון אורלב: יש חובה לוועד האולימפי ולמשרד לומר מהם הצרכים.

זבולון אורלב: יתווכחו, ינהלו דיונים, יגיעו למסקנה שהסכום צריך להיות איקס, יחלקו אותו לשנות תקציב.

זבולון אורלב: אגב, זה המקרה הקלאסי של תקציב רב-שנתי.

זבולון אורלב: אם המועצה להשכלה גבוהה עושה תכנית חומש, תעשו תכנית ארבע שנתית או תכנית שלוש שנתית.

זבולון אורלב: הדברים ידועים.

זבולון אורלב: יש לנו ניסיון של מחזורים קודמים.

זבולון אורלב: לפחות מארבע האולימפיאדות האחרונות הדברים ידועים.

זבולון אורלב: יודעים כמה הדברים הללו עולים, יודעים כמה מחנות יש, יודעים איזה אליפויות יש בעולם, יודעים מה זאת משלחת לאליפות אירופה או לאליפות עולם, יודעים באיזה ענפים מדובר.

זבולון אורלב: אי-אפשר לומר שהכול בסדר אבל אין לנו נגיעה לדבר הזה.

זבולון אורלב: לכן אני אומר למנכ"לית.

זבולון אורלב: אתם תקבלו גיבוי מלא מאיתנו כדי שתהיה תכנית לאומית מסודרת.

זבולון אורלב: זאת המטרה של קיום הישיבה הזאת שנתיים וחצי לפני האולימפיאדה כדי ללחוץ כבר מעכשיו.

זבולון אורלב: הזכרתי את שתי הצעות החוק שאותם נקדם לאחר השיחה עם השרה.

זבולון אורלב: אם השרה לא תרצה לקדם את הצעת החוק, אני לא רואה אפשרות לקדם את הצעת החוק הזה.

זבולון אורלב: אני יודע שהמטרות שלנו הן מטרות זהות.

רונית תירוש: אני מתנצלת, אני צריכה להיות בוועדת הכספים.

זבולון אורלב: אם את בוועדת הכספים כדי להשיג כסף לוועד האולימפי - - -

רונית תירוש: הנושא היום הוא ניירות ערך אבל נגיע גם לזה.

זבולון אורלב: לא, אבל יש את חברי ועדת הכספים - - -

רונית תירוש: נכון, אבל כשעושים לנו תרגילים של תקציב דו-שנתי אין לנו את המקח וממכר הזה.

זבולון אורלב: רק לידיעתך, סיעת הבית היהודי מפד"ל חדשה, ניצלה סעיף בהסכם הקואליציוני, שכל סיעה יכולה להגיש וטו על שינוי חוקי יסוד.

זבולון אורלב: הגשנו וטו על ההצעה הזאת של התקציב הדו-שנתי.

זבולון אורלב: אני לא יודע מה ייגמר.

זבולון אורלב: אני מודה שתמורת הסדרים כאלה ואחרים אנחנו נסכים להוריד.

זבולון אורלב: למשל, לחזק את הוועדה האולימפי.

זבולון אורלב: את יודעת כמה נקודות נקבל בציבור אם הבית היהודי מפד"ל חדשה יגידו: חשוב לנו חינוך, אבל חשוב לנו למשל גם הוועד האולימפי ואנחנו נקצה מהתקציבים שבהם אנחנו יכולים להשפיע.

זבולון אורלב: אני בטוח שגם ציבור המצביעים שלנו יריעו לנו.

זבולון אורלב: אורלי פרומן, בבקשה.

30692: בוקר טוב.

30692: כמו שפתחת, אדוני היושב ראש, אם זה שאני פה מסמל את חשיבות העניין, אני רוצה לומר זאת בפה מלא.

30692: זה חשוב לנו.

30692: המשרד שלנו בעצם עובד על שני ענפים מרכזיים, הספורט העממי, מה שנקרא תרבות הספורט והענף השני הוא הספורט ההישגי, והוא תופס חלק מאוד משמעותי מאורח חיינו.

30692: שיתוף הפעולה עם הוועד האולימפי, בעצם הילד המשותף זה היחידה לספורט הישגי, שגילי לוסטיג עומד בראשה.

30692: כמו ששמעת, גם המטרות וגם התכניות נבנו במשותף.

30692: אם תראה את זה כחלק מאותה תכנית לאומית, אז כך זה צריך לעבוד.

30692: צריכה להיות תכנית אחת לענפי הספורט השונים.

30692: צריכה להיות החלטה אלו ענפי ספורט, אלו ספורטאים יושבים היום בסגל האולימפי ואיפה אנחנו משקיעים.

30692: כמו ששמעתם כבר, בהיבט הזה התקדמנו מאוד.

30692: אל זה יקל בעיניכם, זה שיפור משמעותי שיש תכנית אחת.

30692: בהתייחס להערותיו של חבר הכנסת מילר, כמו בכל ארגון, גם ניהול מקצועי של איגוד, שמשפיע מאוד על האווירה בה מתנהל האיגוד, משפיע באופן ישיר על המאמנים, על הספורטאים ועל ההישגים שלהם.

30692: זה נכון למשרד, זה נכון לכנסת ובוודאי גם לאיגודים.

30692: גם בכיוון הזה משרד התרבות והספורט מקדם מהלכים עם ראשי האיגודים כי זה תנאי הכרחי לצמיחה של כל ספורטאי וספורטאי.

30692: בהקשר היותר ספציפי, ביקשת ממני להתייחס.

30692: אני אומר רק במילה אחת כי לפני שבועיים התקיים דיון בוועדת החינוך בנושא של ההתעמלות האומנותית.

30692: הנושא נמצא בבדיקה, ברשותו של וועדת קמא בוועדה שמינתה השרה שלנו.

30692: צר לי שהגענו למצב שבו היינו צריכים למנות ועדה חיצונית.

30692: בהחלט לא היה צריך להגיע לשם, אבל כאשר ההיבט התחרותי הוא מאוד חזק בכל האיגודים, לפעמים עולים על שרטונים.

30692: החכמה היא איך לרדת ואיך להפיק את הלקחים כדי שזה לא יקרה.

30692: לגבי הנושא של תכנית לאומית.

30692: אנחנו מתקדמים בנושא.

30692: אין ספק שהספורט בישראל צריך תכנית לאומית רבת מימדים.

30692: בנושא אחד של מתקני הספורט אני יכולה לבשר שאנחנו בשלב מאוד מתקדם של הצגת תכנית לאומית לבנייה, שדרוג של כל מתקני הספורט הקיימים והעתידים להיבנות, על-סמך מיפוי מאוד גדול שנערך על-ידי מנהל הספורט, בשיתוף עם המועצה להסדר ההימורים.

30692: חברנו גם לחברה אסטרטגית ואנחנו נציג את זה בקרוב.

30692: הצעד הלא פחות משמעותי זה מה שאתה הזכרת, דהיינו, הקמת המועצה הלאומית לספורט, שזאת בדיוק המטרה שלה.

30692: אנחנו רוצים להגיע לדיון.

30692: כמו שאמרת, אנחנו רוצים להגיע להסכמה של כל השותפים שלנו בעולם הספורט.

30692: אנחנו מקיימים דיונים.

30692: אנחנו מקווים שבקרוב נגיע גם לכאן.

30692: המועצה הזאת תיתן מענה גם לאותה בעיה של מבנה הספורט בישראל אבל אנחנו מאוד מקווים ומצפים שהנושא של הגיבוי התקציבי והגדלת התקציב שמופנה לספורט במדינת ישראל בצורה דרמטית ומשמעותית, זה חלק מהעניין.

30692: אז יכול להיות שאנחנו נפתח עידן חדש בעולם הספורט.

30692: כמו שאמרתי, תפישה משפיעה על מבנה ומבנה משפיע על תפישה.

30692: תהיה לו השפעה על התנהלות כל הגופים שעוסקים בספורט במדינת ישראל.

30692: זה בהקשר של התכנית הלאומית.

30692: בינתיים, אנחנו עושים מלמטה דברים שיקדמו את החוק ואת התכניות המשותפות גם בספורט ההישגי וגם במתקנים.

30692: אנחנו מצפים שהמועצה הלאומית לספורט תקום עוד ב-2010.

30692: לגבי הנושא של התקציב, הנקודה השניה שהעלה אפרים זינגר.

30692: בעניין הזה המצב לא השתנה וכן השתנה.

30692: התקציב להכנות האולימפיות זה איזה סכום שמאז 1998 מועבר מידי שנה ממשרד ראש הממשלה.

30692: אני לא רוצה לדבר על 2009 שהיתה שנה מאוד קשה.

30692: התחלף השלטון, התקציב אושר רק ביולי ולקח זמן עד שהועבר הכסף.

30692: פה יש לנו שותף בכיר וזה האוצר, כי ממשרד ראש הממשלה זה עובר לאוצר ואלינו, יש פה איזה סיבוב.

30692: בגלל החשיבות שאנחנו במנהל הספורט מייחסים לתחרויות האולימפיות והספורטאים מתאמנים לאורך כל השנים.

30692: אנחנו רואים את 2012 מול עינינו.

30692: השנה נהגנו אחרת ולמרות שהכסף ממשרד ראש הממשלה טרם הגיע, נכון למחר, אחרי הוועדה של הרכישות, 75% מהסכום שמיועד להכנות האולימפיות יהיה בידי האיגודים.

30692: פה עשינו מהלך ממקורות פנימיים, נקרא לזה מימון ביניים.

זבולון אורלב: 75% מה-6 מיליון?

30692: לא, הסכום הוא הרבה יותר גדול.

30692: התקציב שעומד לרשות ההכנות האולימפיות הוא סדר-גודל של 15 מיליון.

30692: 10 מיליון מועברים ממשרד ראש הממשלה וכ-5 מיליון - - -

זבולון אורלב: מה זה הסכום עליו דיבר זיגי?

זבולון אורלב: הוא אמר שהפרויקטים - - -

גיל לוסטיג: זה סיוע ישירות לאיגודים, בלי הדברים הנוספים.

זבולון אורלב: כלומר, זה מתוך 15 מיליון.

זבולון אורלב: זאת אומרת, סך-הכול ההכנות האולימפיות של מדינת ישראל הן בסדר-גודל של כ-15 מיליון לשנה, מתוכם 10 מיליון הם סיוע ישיר לאיגודים לתכניות מקצועיות.

אורי שפר: זוהי ההכנה הספציפית למשחקים.

זבולון אורלב: וה-5 מיליון האחרים כל שנה, למה הם הולכים?

30692: יש מתקנים אולימפיים, יש מלגות לספורטאים.

זבולון אורלב: את רוצה להגיד לי שהשיטה הזאת של העברת ה-10 מיליון עדיין ממשיכה משנת 1998?

30692: כן.

אפרים זינגר: יש דברים יציבים בארץ.

30692: אנחנו דווקא רואים את הפיתרון לנושא בדיוני התקציב הנוכחיים בשני אופנים.

30692: קודם כל, יש סעיף תקציבי.

30692: יש לנו תקנה תקציבית להכנות האולימפיות.

30692: מה שצריך לעשות, וזה מה שאנחנו מובילים עכשיו בדיונים התקציביים לשנים 2011-2012 להכניס את הנושא לבסיס התקציב.

30692: יותר מזה, גם להילחם שזה יהיה מוגן מ"פלטים".

30692: יש לנו דוגמאות לעניין.

זבולון אורלב: למי שלא יודע, הכוונה ב"פלטים" להתגונן בפני קיצוצים אחידים רוחביים.

30692: זה יושב היום כחלק מהאתגרים שלנו בדיוני התקציב הקרובים: הכנסה לבסיס תקציב, הגדלת התקציב, הגנה מ"פלטים".

30692: יש תקנה תקציבית כזאת.

30692: זה יכול ישר להיכנס לשם.

30692: אז אנחנו יודעים, הוועד האולימפי יודע, היחידה לספורט הישגי יודעת מראש מה התקציב.

זבולון אורלב: יש גם לוח זמנים למימון, יודעים מתי משתחרר כל דבר.

30692: נכון.

30692: אני מאמינה שאנחנו נצליח.

30692: אי-אפשר למשוך את זה יותר.

30692: אני מקווה שאני לא אופטימית מידי אבל אני חייבת להיות אופטימית.

30692: צריך לשבור את המסורת של 12-13 השנים האחרונות.

30692: בינתיים הספורטאים והאיגודים, לפחות לשנת 2010, יש להם את התקציב כבר בתחילת חודש מאי.

30692: כמובן שההמשך יהיה בהמשך השנה.

30692: זה חשוב לנו, אנחנו עושים הכול כדי לקדם את זה.

30692: אנחנו רוצים לראות ביחד איתם ועם כל עם ישראל – יש פה אתגר של מדינה שלמה לשמוע את התקווה בלונדון 2012 ושליבנו ירטט יחד עם הספורטאים והמאמנים.

30692: זה אתגר לאומי ואני חושבת שכולנו צריכים להירתם אליו.

זבולון אורלב: מר צחי דוד ממשרד האוצר.

זבולון אורלב: אתה רפרנט של ספורט?

צחי דוד: תרבות וספורט.

צחי דוד: כמו שאמרו פה, התקציב הנוסף שמגיע כל שנה לנושא ההכנות האולימפיות הוא כ-10 מיליוני שקלים.

זבולון אורלב: מה זה נקרא שזה בא ממשרד ראש הממשלה?

צחי דוד: זה לא ממשרד הממשלה, זה בא ממשרד האוצר.

צחי דוד: הפניה היא לראש הממשלה.

צחי דוד: ראש הממשלה נותן את האישור.

צחי דוד: הכסף מגיע ישירות ממשרד האוצר.

זבולון אורלב: למה צריכים את המנהל לזה.

זבולון אורלב: הרי מ-1998 יודעים.

זבולון אורלב: למה המשחקים האלה?

זבולון אורלב: למה אי-אפשר שנהיה מדינה מסודרת?

זבולון אורלב: האם מדובר באי-סדרים, בשחיתויות?

זבולון אורלב: למה אי-אפשר לתת להם להתנהל באופן מסודר?

צחי דוד: אני מאוד מסכים איתך שבנושא ההכנות האולימפיות ההמשכיות מאוד חשובה.

צחי דוד: זה מתקיים אחת ל-4 שנים והוא חשוב לכולנו.

צחי דוד: למשרד יש כל שנה דיונים על תקציב.

צחי דוד: יש סדרי עדיפויות והמשרד יודע להשיג הישגים.

צחי דוד: גם כאוהד ספורט אני מקווה שהנושא יוסדר.

זבולון אורלב: אתה רוצה שיורידו ל"הבימה" 10 מיליון?

צחי דוד: לא אמרתי.

זבולון אורלב: ה-10 מיליון האלה שעוברים בעשור האחרון – אל תגיד להם עכשיו לעשות סדרי עדיפויות ולמצוא 10 מיליון מהמשרד.

זבולון אורלב: ה-10 מיליון עוברים כל שנה אז תעבירו את זה פעם אחת בבסיס התקציב.

צחי דוד: אחת הסיבות לכך היא שהתקציב עובר מאוחר.

צחי דוד: צריך לעשות שינויים פנימיים כדי שהתקציב יגיע לגורמים יותר מוקדם.

צחי דוד: היה סיכום תקציבי בתקציב הקודם.

צחי דוד: המוקד היה מנהל התרבות.

צחי דוד: ידעו לעשות ודאות ל-3 שנים.

צחי דוד: אני בטוח שנגיע להסכמות עם המשרד.

צחי דוד: אני לא מסתכל 10 שנים אחורה כי אני לא בקיא 10 שנים אחורה.

זבולון אורלב: לזה או אני או רונית תירוש אחראים.

צחי דוד: ה-10 מיליון עוד לא עברו השנה.

צחי דוד: אני מקווה שלאחר שהתמונה התקציבית ל-2010 קצת תתבהר, הם גם יועברו וניתן יהיה להשלים את התקציב שמגיע לנושא.

צחי דוד: בינתיים המשרד באמת פנה אלינו וזירז מאוד את התהליכים.

זבולון אורלב: זה מעכב.

זבולון אורלב: אתה לא היית כאן כשאפרים זינגר דיבר.

זבולון אורלב: יש, נאמר, מחנה אימונים להתעמלות אומנותית.

זבולון אורלב: המחנה הזה צריך להתקיים עכשיו ולא בעוד 3 חודשים.

זבולון אורלב: חינוך זה לא כמו רכישות, שבאוקטובר רואים את העודפים מתחילים לעשות את הדברים.

זבולון אורלב: ביהדות יש מושג שנקרא "דבר האבד", "עבר זמנו בטל קורבנו", "אתרוגים אחרי סוכות".

זבולון אורלב: יש כמה ביטויים שאומרים לך שכל דבר צריך להיות בזמנו.

זבולון אורלב: הם צריכים להתנהל בתכנית מקצועית מאוד מסודרת.

זבולון אורלב: אמנם דיברת ברוח חיובית ונתת תקווה, אבל על-סמך התקווה הזאת האיגודים לא ייכנסו להתחייבויות.

צחי דוד: שוב אני אומר.

צחי דוד: התקציב לא יגיע בחלק הראשון של השנה.

צחי דוד: לכשיהיו דיוני התקציב – אני לא יודע להבטיח שום דבר כי אני לא מחליט, אנחנו גם רואים לנכון שזה ייכנס בבסיס התקציב.

צחי דוד: יהיו דיוני תקציב, יהיו סדרי העדיפויות של המשרד, יהיו סדרי עדיפויות של משרד האוצר.

צחי דוד: טוב, מהעז הזאת לא אוציא יותר חלב.

אורי שפר: יש לנו דיונים עם הוועד האולימפי והיחידה לספורט הישגי, לפרוץ את המעגל בנושא של משחקי כדור.

אורי שפר: הדיונים של היום כולם נסבו על ענפים אישיים.

אורי שפר: אנחנו כבר הוכחנו בצורה שיטתית שכל משחקים אולימפיים אנחנו חוזרים עם מדליה או שתיים, מספר הופעות מכובדות בגמר, אבל אנחנו לא מצליחים להגיע לשם במשחקי כדור.

אורי שפר: מבחינתנו, הדבר הזה לא עולה על הדעת.

אורי שפר: גם בהינתן העובדה שאנחנו חייבים להתמודד מול אירופה כדי להיכלל במשחקים האולימפיים, אנחנו סבורים שאם נציב את זה כמטרה, זה אפשרי.

זבולון אורלב: אתה מדבר על כדורגל, כדורסל, כדוריד?

אורי שפר: אני לא רוצה להחליט אלו ענפים.

אורי שפר: פנינו ליחידה לספורט הישגי כדי שתעשה סריקה של הענפים.

אורי שפר: אנחנו מבקשים מהיחידה לספורט הישגי להמליץ בפנינו.

אורי שפר: כמובן שאז תקציב ההכנות האולימפיות יצטרך להיות שונה, גדול יותר.

אורי שפר: אבל, אם אנחנו לוקחים את המפה האירופאית ולוקחים מדינות בסדר גודל של מדינת ישראל, שבדיה, דנמרק, פינלנד, נורבגיה, יוון, פורטוגל, אלה מדינות שבאופן מסורתי מגיעים למשחקים האולימפיים עם יותר מענף אחד.

אורי שפר: אני מאמין באמונה שלמה שיש לנו את היכולת ואת הפוטנציאל.

אורי שפר: אנחנו צריכים להציב את זה כמטרה.

אורי שפר: אני מאמין שנוכל להתמודד איתה ב-2016.

זבולון אורלב: לצערי, בכדורגל, לפי הדיונים שקיימנו כאן, אנחנו 40 שנה - - -

אורי שפר: שלחתי לך מכתב סיכום על דעת אבי לוזון, יושב ראש הנהלת ההתאחדות לכדורגל, שב-26.6 מקיימים לראשונה דיון אסטרטגי על הצבת תכנית אסטרטגית לכדורגל בישראל בליווי חברת "רותם אסטרטגיות", שהיא חברה לייעוץ אסטרטגי שמובילה את המשרד שלנו ומשרדנו שכר את שירותיה.

זבולון אורלב: יפה מאוד.

אורי שפר: הדבר מקובל על ההתאחדות.

אורי שפר: אני מאמין שמפה נצא לדרך חדשה.

זבולון אורלב: אני מברך על זה.

אורי שפר: זאת היתה גם המלצה שלך בוועדת החינוך בדיון שהיה כאן.

אפרים זינגר: היינו 40 שנה במדבר.

זבולון אורלב: תקופת המדבר הסתיימה, אתה אומר.

זבולון אורלב: תדע שההבדל בין המדבר לבין ארץ ישראל, כך לפחות אומרים הרבה פרשנים, שבמדבר היה אפשר לחיות מניסים.

זבולון אורלב: במדבר קרעו להם את הים.

זבולון אורלב: במדבר לא היו צריכים לעבוד והלחם ירד להם מן השמים.

זבולון אורלב: לא היו צריכים ללכת לקצב כי הם קיבלו את השליו.

זבולון אורלב: הם לא היו תלויים בגשם כי משה היה או מדבר או מכה את הסלע ויוצאים מים.

זבולון אורלב: גם לא היו צריכים צה"ל חזק כי "כאשר ירים ידו וגבר ישראל", אז היו מתגברים ומנצחים בכל המלחמות.

זבולון אורלב: בארץ ישראל החיים הם חיים טבעיים.

זבולון אורלב: פה מצפים מעם ישראל לחיות את החיים הטבעיים והקדוש ברוך הוא מסייע בידינו.

זבולון אורלב: קודם כל הוא מצפה מאיתנו שאנחנו נעשה את שלנו.

זבולון אורלב: אגב, זה פירוש מאוד מרתק של הרב גורן שהיה הרב הראשי לישראל, על ההבדל בין החיים במדבר לבין החיים בארץ ישראל.

זבולון אורלב: אני רוצה לסכם את הישיבה ולומר כך.

זבולון אורלב: הוועדה רשמה לפניה את הדיווח המפורט של הוועד האולימפי על המטרות, על ההיערכות ועל הפרויקטים שפועלים בהם כדי להתכונן לאולימפיאדה הקרובה שתתקיים בחודש יולי 2012 בלונדון.

זבולון אורלב: הוועדה רשמה בפניה גם את ציון ענפי הספורט שבהם מתרכזות ההכנות: אתלטיקה (קפיצות), שחיה, ג'ודו, התעמלות ושייט.

זבולון אורלב: שניים: מסתבר שעדיין אין מסגרת תקציבית לאומית מסודרת בבסיס תקציב משרד התרבות והספורט ועל-אף שהמשרד עושה מאמצים, עדיין אין אישור לתקציב שמוערך בסדר גודל של כ-15 מיליון שקל לשנה, עובדה שמעכבת או גורמת לעיכובים בביצוע התכנית המקצועית המוסכמת.

זבולון אורלב: שלוש: הוועדה רשמה בפניה ומברכת על שיתוף הפעולה שבין משרד התרבות והספורט לבין הוועד האולימפי ועל התכנית המקצועית המאושרת על-ידי שתיהן.

זבולון אורלב: ארבע: הוועדה דורשת בתוקף ממשרד האוצר להגיע להסדר עם משרד התרבות והספורט על-כך שתקציב ההכנות, שלא יפחת מ-15 מיליון שקלים, כפי שהיה בכל אחת מהשנים בעשור האחרון, יוסדר בבסיס התקציב על מנת להבטיח פעולה תקינה וסדירה של ההכנות האולימפיות.

זבולון אורלב: יו"ר הוועדה דיווח על הצעות החוק שעוסקות בהכנות האולימפיות המונחות על שולחן הכנסת, הן של היושב-ראש, והן של חבר הכנסת אלכס מילר וכבר נקבעה פגישה עם שרת התרבות והספורט על-מנת לבדוק כיצד ניתן לקדם את הצעות החוק על-מנת להבטיח שמדינת ישראל תוכל להיערך למשחקים האולימפיים בצורה לאומית ראויה, מסודרת ותקינה ושכל המאמצים וכל המשאבים יהיו מכוונים להצלחה הספורטיבית ולא לבעיות התקציביות של גובה התקציב ומועדי ביצוע התקציב.

צחי דוד: אני רוצה להדגיש שהפער בבסיס הוא 10 מיליון שקלים.

זבולון אורלב: הפער בבסיס התקציב הוא 10 מיליון שקלים.

זבולון אורלב: כלומר, יש 5 מיליון ו-10 נוספים.

זבולון אורלב: תודה רבה, הישיבה נעולה.